JohanHeinsen/ENO huggingface dataset:
Berlingske Tidende, 1781-12-17
Da H. H. Hr. Biskop Studsgaards Amanuensis Hr. Peder Deichmann, er ved Døden afgangen den 1ste November a. c. og hans Arvinger alle ere Myndige, og have committeret os undertegnede Med=Arvinger, saavel at indrassere Stervboets Tilgodehavende, som at clarere og afgiøre alle lovlige Fordringer, som Stervboet maatte være besværed med; Altsaa bliver alle og enhver, som have noget ved dette Stervboe at erindre i de Aalborgske Jydske Efterretninger og de Kiøbenhavnske Berlingske Tidender 3de gange efter hverandre indkaldet at indfinde sig enten hos mig Henrich Deichmann Kiøbmand i Aalborg, ente og hos mig Hans Rudolph Deichmann Capellan i Ribe, og det seneste inden 12 Uger fra Dato af, da de kan vente sig efter deres Fordringers Beskaffenhed contenteret, iligemaade ville alle de, som skylde til denne Stervboe, samt de, som have faaet Bøger eller andet til Laans behage inden samme Tid sig at indfinde og derfor afgive Rigtighed. Aalborg og Nibe, den 19de November 1781. Henrich Deichmann. Hans Rudolph Deichmann. Under Riberhuus Amt, Lustrup Birk i Scem Bye, er for nogen Tid siden ved Døden afgaaet Peder Brodersen boende bemelte Seem, hvis Efterladenskab strax er tagen under forlig Behandling; men da han ey haver efterladt sig Livs Arvinger, og derpaa 30te Dagen blev anmeldet at den Afdøde skulle have nogle Udarvinger: nemlig Sødskende=Børn, men kunde ey giøres den fuldstændige Forklaring om deres Opholdsted; Saa bliver alle den sal. Afdødes retmæssige Arvinger, Selvmyndige, Umyndige med Formynder og Enker med Laugværger, saavel som Stervboets Credi= og Debitorer herved (siden Stervboen er formaaer andet Proclama at bekoste) 3de gange indkaldede, at mode i Stervboen i berørte Seem 6te og 12te Ugers Dagen af Dato, som bliver den 2den Januarii og den 13de Februarii 1782. førstkommende, for at iagttage og opfylde deres paaliggende Pligter, da enhver efter Omstændighederne kan vente at nyde lovbefalet Ret. Seem, den 21de November 1781. Jacob Christiansen, som Hosbonde. Niels Trap, Sogne=Degn for Hvidberg og Lyngsøe Menigheder paa Thyeholm, lader i de Kiøbenhavnske Berlingske Tidender 3de gange lyse efter en hannem tilhørende og i hans Tieneste antagne Dreng, navnlig Peder Christensen Foyed, som den 31te Augustit h. a. i hans Fraværelse uden Aarsag af hans Tieneste undvigede; Samme Dreng er reen Alder af 19 Aar, omtrent 62 Tommer høy, klein og rank, glat, bleg og langagtig af Ansigtet, har et guulbrun Haar afskaaren ved Axlerne; Ved Undvigelsen havde han en høyskygget Hat paa, en hvid Kiortel over en brun Vest, et par Skindbuxer, et par blaae Strømper og et paa Skoe paa Fodderne; hvo samme kan oplyse og til Hosbonden give hans Opholdsted tilkiende, maae vist vente en convenabel Belønning.
Berlingske Tidende, 1781-12-17
Den anordnede Skifte=Commission, efter den i August Maaned sidstleden paa Cordonnen ved Colding bortdøde Grenadeer Estenberg Svendsen af det Falsterske Jnfanterie=Regiment indkalder herved dem som maatte formeene sig at være hans Arvinger, at de inden den i Loven fastsatte Tid til os undertegnede beviser deres Arve=Rettighed, da enhver af det lidet overblevne skal tilkomme hvad Ret er. Aalborg, den 29de Novbr. 1781. H. A. Brandt, P. Rømmeling, Auditeur. Seconde=Lieutenant.
Berlingske Tidende, 1781-12-17
Da Bøssemageren i det Holsteenske Infanterie=Regiment Theophilus Kayser, ved Døden er afgaaet, og vi underskrevne ere beordrede til at forrette Skifte efter samme, saa indkalde vi herved alle de, som kunne have nogen Rettighed til hans Efterladenskab, at de i behørig Tid ville melde sig til os med deres Fordringer da enhver, saa vidt dette ringe Boe kan tilstrække, skal vederfares sin Ret. Wiborg, den 10de Decbr. 1781. de Feignet, Holst, Premier=Lieutenant. Auditeur. Som Kiøbmand Christen Knudsen her i Byen for nogen Tid siden ved Døden er afgangen, og hans Stervboe strax efter Dødsfaldet taget under lovlig Skifte=Behandling til videre paafølgende Skifte, som snarest muelig bliver bragt til Endskab og Rigtighed; saa bliver hermed udi de Kiøbenhavnske Berlingske Tidender, foruden ved det udstædte Proclama, med 6 og 12 Ugers Varsel, efter at dette 3de gange har været indsat udi bemelte Tidender, indkaldet og advaret alle Stervboens Credi= og Debito. rer, inden ermelte Tids Forløb, at melde sig hos mig underskrevne Friderich Ditzel Wilhielm, constitueret Byefoged udi Vacancen, som tillige Skifte=Forvalter, de første for at legitimere deres Fordringer og Prætensioner, og de sidste for at erlægge til Stervboen, hvad de til den maatte være skyldig, da enhver skal veder, fares Ret efter Loven. Svendborg, den 7de Decbr. 1781. F. D. Wilhielm.
Berlingske Tidende, 1781-12-17
Formedelst ingen antagelig Bud skeedte paa afg. Kiøbmand Christian Benzon og Hustrues Stervboes tilhørende KiøbmandsGaard her i Stubbekiøbing beliggende ved Auction sidste 24de Novbr., saa er derover besluttet Anden Auction førstkommende 22de Decbr. at foretages i bemelte Gaard Kl. 10 Slet Formiddag, og i Fald end da ikke fornøyelig Bud derpaa skulde blive gjort, sorder samme endelig ved 3de Auction til absolut Bortsælgning den 15de Januar. 1782, opraabt, paa de Conditioner som paa Auctionsstedet bliver bekiendtgjort, ellers meldes til Lysthavendes behagelige Efterretning: at bemelte Gaard, som er beliggende mit i Byen, strax ved Stranden og Skibestedet, særdeles meget beleylig for Handelen, bestaaer af et 2 Etage Stuehuus paa 16 Fag til Gaden og Torvet, hvorudi, foruden Værelser, en Kramboe med 2de Diske og et Glasskab med videre et Sidehuus fra samme Bygning ved Strædet til Stranden paa 10 Fag med Kielder under, indrettet til Værelser, dernæst og ved i samme Strækning imod Stranden en Bygning paa 18 Fag, indrettet til Pakhuus og adskilligt Brug, alt med Tegltag behængt; et Tverhuus derfra i Øster af 17 Fag med Straaetag, til Stald, Loe og Lade indrettet; en Længde Huus derfra i Synder af 9 Fag, samt en Svinestie, til Forring og Pakhuus, med Halmtag; en derved for sig selv i Gaarden staaende forrige Aar nye opbygt Korn= og Tærske Lade paa 10 Fag, indrettet med Lopaalden ene Side at kjøre igiennem og Kornlade paa den anden Side, med Straatag; e Længde Udhuus udbygt fra Hovedbygningen i Gaarden paa 9 Fag med Tegltag, indrettet til Brøggerhuus, Rullestue og andre Beqvemmeligheder; endelig en Længde Huus Østen for og til Hovedbygningen til Gaden af 9 Fag med Tegl til Gaden og Straatag til Gaarden, indrettet til 2de Leyevaaninger; i alle Værelserne en 2 Etage Jern Kakkelovn og 2de Bielæggerovne; en Hauge til Stranden lige for Gaarden og dens Brede, og til Gaarden 55 Skillings Eiendoms Jord begge Byens Marker, hvori er lagt Vinter=Sæd i den ene Mar 4 Tdr. 2 Skpr. Hvede, Resten af Jorden i samme Mark omtrent 8 a 9 Tdr. Land Vinter pløyet; i Gaarden et skiønt Brøndsted, der saaledes herved averteres. Stubbekiøbing, den 26de Novbr. 1781. Jørgen Scheel.
Berlingske Tidende, 1781-12-17
Da min Mand Johann Lorentsen, imedens vi boede i Flensborg, drog fra mig der imod min Villie, og uden nogen ham dertil given Aarsag, og fra den Tid, som var i Aaret 1771, nu i 1 Aar været fra mig, og jeg ingen Kundskab har, om han er levende eller død, eller hvor han opholder sig; thi er det at jeg 3de Gange i de Berlingske Tidender (ligesom i Adresse=Contoirs Efterretningerne og den Altonaiske Mercurio skeer) anmoder bemelte min Mand, Johann Lorentzen, om han er i Live, at har inden 12 Uger fra sidste Publications Dato ville behage at melde sit Opholdstæd, eller infindde sig hos mig her i Staden; i manglende Fald forbeholder min Ret imod ham til Ægteskabets Ophævelse. Skulle og nogen være vidende om denne min Mands Opholdstæd eller Dødsfald, saasom Præster eller Øvrighed, bedes jeg indstændig, at de ville behage at melde mig det, da en i saa mange Aar forladt Kone med Børn vederfares derved en vigtig Tieneste, og jeg betaler alle paagaaende Omkostninger. Kiøbenhavn, den 10de Dec. 1781. Bodil Marie Steenholm, boende i Springgaden Nr. 32. NB. Anmeldelsen kan ogsaa skee til Adresse=Contoiret.
Berlingske Tidende, 1781-12-17
Kiøbenhavn. NB. Dersom nogen skulde finde Behag, at tilkiøbe sig et Gaard i Fridericia, som er vel vedligeholdt, enten til Kiøbmand Brug eller Vertshuus, vilde de jo for jo hellere melde dem hos Regiments=Feltskiær Ursin derom Postfrie, som afhænder samme paa billige Vilkaar, den ligger nær ved Stranden og nærmere ved Kirken, er 11 Fag til Gade med Qvist paa, Jndkiørsel i Vand i Gaarden, 7 Fag Huus til Stald og Brænde med temmelig stor Hauge, samt forsikret i Brand=Cassen; hvilken for medelst Forandring af Boepæl kan tiltrædes enten strax eller: Paaske rette Fløttetid 1782.
Berlingske Tidende, 1781-12-21
Cadix, den 12te Nov. Urolighederne i Carthagena i Syd=Amerika skulle ganske være stillede; men i Peru skulle samme endnu vedvare.
Berlingske Tidende, 1781-12-21
Til Havanna ere 2de Registerskibe ankomne, som have 30 Millioner Franske Livres om Bord for Kongens Regning. -
Berlingske Tidende, 1781-12-21
Fra Philladelphia have vi her faaet den tilforladelige Efterretning, at sammestæds den 3die Oct. var ankommen en Expretse fra Georgien med den Tidende, at Jndbyggerne havde forsamlet sig i Augusta, og udvalgt Hr. Browson til deres Gouverneur, samt 4 Delegerte, for at forestille denne Stat Congressen. Engelænderne have altsaa nu i Sønden kun Savanna og Charlestown.
Berlingske Tidende, 1781-12-21
Cadix, den 13de November. Af vore Kapere blive Tid efter anden adskillige Fartøyer, borttagne, som af Vindesyge have ladet sig forlede til at giøre Forsøg paa at snige sig ind til Gibraltar. Den Belander, som den 31te Nov. løb ind dertil, er det eneste Kongelige Skib, som er bleven udrustet i Engeland, og har bragt Krigsfornødenheder og Depecher fra Hoffet derhen. Engelske Deserteurer, som ere komne til os i Algeziras, give ingen fordeelagtig Beskrivelse over Besætningens Forfatning i Gibral. tar. Dog faae de endnu deres fulde Portion, og begynde de kun at lide Mangel paa Øll og Kul. Vore Canoneer=Skalupper forstyrre ved deres Besøg Garnisonens Roe om Natten, og om Dagen giver vore Linier ved St. Roch dem nok at bestille. En Deserteur har i denne Henseende fortalt, at den forleden Dag faldt en Bombe ved Siden af Generalen paa Paraden, og nødte ham og hans Mandskab til at lægge sig plat ned paa Jorden, paa det de ikke skulle blive saarede, naar den sprang i Stykker. Man lover sig god Virkning af de med Mørser besatte Udenværker, som man har opkastet uden for Hoved=Batteriet St. Carl.
Berlingske Tidende, 1781-12-21
Rom, den 22de Nov. Cardinal Herzan skal i en Audience, som han nyeligen havde hos Paven, i Hs. Keyserl. Majests. Navn have forlangt, Jus præsentandi ved Bortgivelsen af alle geistlige Beneficier i Hertugdommet Mayland, og det paa Grund af, at man har fundet i det der værende Cancellies Arkiver et Paveligt Breve af Martin den fierde, og Nicolay den fierde, ved hvilket fuld Magt og Raadighed meddeeles de Tiders Souverainer i dette Hertugdom til, uafhængigen af den hellige Stoel, at forlehne deres Undersaatter med alle ledig blevne Præbender og Beneficier. Denne Ret. er af de efterfølgende Hertuger i Mayland, og fordi at adskillige Familier har sucrederet hinanden i Regieringen, ikke bleven iagttaget. Jmidlertid skulle Paverne igien allerede i nogle Hundrede Aar have tiltaget sig den Ret, og egenmægtigen bortgivet alle de geistlige Beneficier, som bleve ledige i dette Hertugdom. Sagen er af største Vigtighed for den hellige Stoel, i Særdeleshed i nærværende critiske Omstændigheder. Man vil derfor see, hvad for en Beslutning Hs. Hellighed i den Henseende vil tage. - Det heder, at den hellige Stoel vil opfylde det Portugisiske Hofs Forlangende, og med det første sende en nye Nuntius til Portugal. Valget turde maaskee falde paa Ærkebispen af Ferrara, Hr. Matthæi, endskiønt der ere endnu flere Med=Competentere til dette Nunciatur, som er eet af de beste og fedeste.
Berlingske Tidende, 1781-12-21
London, den 30te November. Forrige Løverdag er Sir Charles Douglas bleven udnævnt til første Capitain paa Admiral Rodnes Skib, the Formidable, i Stæden for Capitain Afflek, som har resigneret. -
Berlingske Tidende, 1781-12-21
Til Torban er bleven opbragt en Fransk Krigskaluppe, som havde recognosceret vore Krigskibe, som ligge ved Plymouth. Hos samme har man fundet nogle Papirer, som skulde have blevet Franzoserne til stor Nytte. - Forliset af de 1500 Engelske Matroser i Virginien er os meget føelsomt ; thi dermed kunde vi have bemandet nogle Linieskibe. - Underhusets Adresse til Kongen, hvori Subsidierne blev bevilget, endes med følgende merkværdige Ord: J disse betydelige Tids=Omstændigheder holde vi det for vor fornemste Pligt imod vore Fædreneland, at bevilge Deres Majestæt saa mange Sudsidier, som vore Sagers Omstændigheder udfordre. Ve finde vel, at Krigen er tung og kostbar, men vi ere tillige overbeviste om, at den er retfærdig og nødvendig. Jntet skal den ser mangle paa vor Side i at understøtte Deres Majestæts Floders og Armeers Tapperhed. Vi have endnu og den faste Fortrostning, at Deres Majestæt ved en virksom, modig og forenet Hielp og Understøttelse af Nationen skal blive i Stand, til under Bistand af det guddommelige Forsyn at bringe en sikker og ærefuld Freeds Lyksalighed tilveie igien.
Berlingske Tidende, 1781-12-21
Paris, den 3die Dec. Den Efterretning, at Madras skal være bleven indtaget, er nu anden Gang indløbet over Constantinopel. Den i Bagdad værende Pacha har affærdiget en egen Coureer til at overbringe samme Tidende derhen. - Kongen arbeyder dagligen med Ministrene. En Time forud, førend de forsamle sig, kommer Græven af Vergennes med sin Porteseuille til Monarken, hvorover enhver glæder sig, eftersom denne Minister bliver elsket af den hele Nation. - J Følge Brev fra Madrit, ere de Skibes Udrustning i Cadix, som skulde tage 4000 Mand om Bord, bleven contramanderet. Disse Breve sige og, at Don Barcassel, som hidtil havde commanderet Blokaden for Gibraltar, har for sin Alders Skyld. taget sin Afsked, og Don Bonnet har nu erholdet hans Plads.
Berlingske Tidende, 1781-12-21
Man har her med Forundring seet af den hertil den 30te Novbr. ankomne Engelske Post, at deres Fonds siden den 13de vare stegne henimod 3 1/2 Procent, hvilket et udspredt Forliig med Holland skal have foraarsaget; men Efterretningen om Græv Cornvallis's Nederlag vil dog ustridig have gjort en Forandring der igien. - Skulde Holland virkelig lade sig bevæge til en Underhandling eller Vaabenstilstand, med Engeland, vilde vort Hof vist ikke ansee det med Ligegyldighed. Vivente daglig en overordentlig Coureer fra Brest med den Efterretning, at vor Flode er gaaet i Søen, saasom Hr. Guichen allerede har faaet Ordre fra Hoffet til at løbe ud med første gunstige Vind. Hans Ordrer ere forseilede, og maae først aabnes af ham paa Høyden af Quessant. - Den 1ste huj. kom en Officier hertil fra Brest, hvor han, kommende fra Amerika, var steget i Land. Han skal have medbragt den Efterretning, at den største Deel af vore Koffardieskibe ved St. Domingo var gaaet derfra under Seyl til Europa. Skibet, Actionaire, paa 64 Kanoner og en Fregat ledsager samme. Formodentlig støder og Hr. von Grasse underveis til denne Convoy. - Man taler om en Træfning, som paa ny skal være forefalden den 4de Nov. imellem Hr. von Grasse og Admiral Graves til vores Skade; men man maae oppebiBekræftelsen paa dette Rygte. - Det er 22 Linieskibe, som skal gaae med 8 til 10000 Mand Tropper fra Brest. Det kan let træffe, at samme støde paa Admiral Rodney, thi han har ligeledes den 2den eller 3die hujus villet gaae fra Portsmouth til Søes.
Berlingske Tidende, 1781-12-21
Amsterdam, den 8de December. Hr. Adams, de forenede Amerikanske Staters befuldmægtigede Minister, har fra General Washingtons Hoved qvarter erholdet den bekræftede Efterretning, at GeneralSreen har den 8de September slaget Engelænderne ved Charlestown, og gjort 500 Mand til Fanger. Generalen angiver Antallet paa de døde og saarede Engelændere til 600 Jmidlertid er Oberste Washington virkeligen bleven taget til Fange af Engelænderne, og den Amerikanske Oberst Campbelblevet i Actionen, hvis Tab man meget beklager. - Man forsikrer endnu stedse, at vore til Ost= og Vestindien bestemt Convoyer skulle om faa Dage under en stærk Escorte af Krigsskibe afgaae fra Texelen til deres Bestemmelser. Jmidlertil vide vi af Breve fra London, at Commodore Stewart er afseylet fra Dynerne med Skibene Berwick, Bellona og Fortitude paa 74, Bienfaisant paa 64, og Roebuck paa 2. Kanoner, foruden en Brander, til den Ende, at han skal have Agt paa, om og naar vore Skibe løbe ud. Den allerede meere end en Gang ommeldte Efterretning, at der vare 5 Engelske Ostindiske Skibe tagne af Fransoserne og opbragt til Mauritius, bliver nu paa nye igientaget i vore offentlige Blade; men man finder ingen, som vil fæste Troe til samme Ogsaa her har man over Ostende erholdet Breve fra London, som ikke allene melde den i den Rotterdamske Courant for Dag staaende Ministerial Forandring, at nemlig Marquisen af Rockingham er kommet i Lord Norths, og Lord Shelburne i Lord Germaines Sted, men indeholde endog, at der ligeledes er foregaaet en Ministerial Forandring med Lor Sandwich; endskiønt de for det øvrige sige ikke, hvo der igien har faaet hans Plads. Men i ingen af disse Breve meldes det ringeste om Stormont. J andre Londonske Breve finder man aldeles intet om den hele Sag; hvorfore der og gives mange, som kalde Sandheden af den hele Tildragelse i Tvivl, Andre gaae derimod saa vidt, at de paastaae, at de foregaaende Freds=Betingelser imellem vor Stat og Storbrittann, nien ere allerede saa godt som afgjorte.
Berlingske Tidende, 1781-12-21
Rotterdam, den 8de Dec. J vor Courant for i Dag læser man følgende Efterretning Imedens vi have denne Courant under Trykken, erfare vi, at der i nogle particulære Breve fra Ostende bliver meldet om en Forandring, som er gaaet for sig i det Engelske MinisterioLord Nord skal have faaet Marquisen af Rockinham, og Lord Germaine Lord Shelburne til Eftermænd i deres havte Poster.
Berlingske Tidende, 1781-12-21
Haag, den 8de Dec. Forrige Onsdag have 5 til 6 Deputerede fra de forskiellige Stæder i Provintsen Holland været hos Arvestatholderen. i Commission. Den dem overdragne Forretning skal have bestaaet deri, at man udvælger en geheime Forsamling af Raader, som i Stedet for Hr. Hertugen af Brunswig skal assistere Arvestatholderen. Denne Sag skal i næste Session, som Staterne af Holland holde, tages i Overveielse. Man maa endnu legge Mærke til, at der iblandt fornævnte Deputerede have ikke været nogen fra Staden Amsterdam. Efter Nyeaar turde der vel forefalde store Debatter i de Hollandske Staters Forsamling, i Anledning af Subsidierne, som skulle bevilges. Man gietter sig til, at Paalæggene ville blive formerede, og at et tredie Paalæg skal blive lagt paa Husene og Jordegodserne. Men man vil kun bevilge samme, naar Krigen fra vores Side af bliver fortsat med meere Munterhed og Eftertryk, for at kunne erholde en berømmelig og fordeelagtig Freed.
Berlingske Tidende, 1781-12-21
Marseille, den 20de Nov. Da Divan i Algier siden Mahons Blokering intet Sted, har, hvor de Algierske Skibe kunde gaae til Ankers i disse Vande, saa skal samme have besluttet, at tilbyde det Spanske Hof Freed, for nu som før at kunde besøge Vandene mod Vesten og Norden.
Berlingske Tidende, 1781-12-21
Wien, den 4de December. J Mandags, den 3die hujus, om Middagen, behagede det Hs. Majestæt fra Thronen at meddele Hertugen af Modena Forlehningen over de Hertugdømmer, Fyrstendømmer, Markgrev og Grævskaber, som tilkommer Hs. Keiserlig Majestæt og det hellige Romerske Rige at forlehne bort, i Nærværelse af en talrig høy Adel og andre Personer, hvilken høytidelig Act de høye fremmede Herskaber ligeledes behagede. at ansee. - Efterat have anseet denne høytidelige Handling behagede det begge de Russiske Keiserl. Høyheder, som ogsaa Frue Hertuginden, Prinsesse Elisabeth, og Prinds Ferdinand af Würtemberg, at begive sig til den her værende PorcelainsFabrike, og at tage samme tillige med dens fremmede Forlag i høyeste Øyesyn, da man der just arbeydede paa en meget prægtig Service. De høyeste Herskaber tilkiendegave Deres Fornøyelse herover, og Frue Storfyrstinden behagede at 1 mahle en Overkop, Frue Hertuginden af Würtemberg derimod en Underskaal med Høystegne Hænder, og at overlevere samme til Fabrikens Directeur.
Berlingske Tidende, 1781-12-21
Fra Ungarn, den 28de November. Fra Wien erfare vi, at de Deputerede fra Carlstad, som nu er ophøyet til en Kongelig Friestad, ere allerede ankomne der den 13de hujus, for i Stadens Navn at aflegge den underdanigste Taksigelse til Hs. K. K. Apostoliske Majestæt, for det herpaa meddeelte Diploma. - J bemeldte Diploma anføres strax i Begyndelsen de Grunde, som have bevæget Hs. Majestæt til at erklære dette Sted for en Kongelig Friestad. En af samme er, fordi Carlstad har en til Handel meget fordeelagtig Beliggenhed; og dernæst, fordi Jndbyggerne have gjort sig meget fortiente i Krigene med Tyrken, i det de stedse gjorde Fienden stærk Modstand, og ofte understøttede de Keiserlige Tropper med alle nødvendige Levnetsmidler. Derfor bliver da denne Stad i Diplomatet gandske udtrykkeligen erklæret for en Kongel. Friestad, og samme naadigst meddeelt alle de Forrettigheder, som detslige Stæder i Ungarn nyde. For Eftertiden skal allene det være underkastet den militære Jurisdiction, som egentlig hører til den militære Stand; en særdeles Kongelig Commission skal derfor nøye bringe Alting i Rigtighed, som, i Henseende til Fæstningsværker, Huse og detslige, skal høre under det Militære eller Staden. De Soldater, som besidde borgerlige Grunde, skulle yde de res Afgivter, ligesom andre Borgere, til Staden.
Berlingske Tidende, 1781-12-21
Fra det Brunswigske, den 10de Dec. Den i Stettin afdøde Hertugs, August Wilhelm af Brunsvig=Lyneborg=Beverns Liig er bleven ført til Brunswig, og sammestæds i Stilhed nedsat i det Fyrstelige Begravelse Sted under Dom Kirken. Den Høysalige Herre har efterladt sig en anseelig Formue i reede Penge, Capitaler og Sølv tøy, og i sit Testamente rigeligen aflagt alle sine Betientere, med Legater og Pensioner paa Livstid, samt givet en Deel af dem frie Boelig og Brænde paa det Fyrstelige Slot i Bevern.
Berlingske Tidende, 1781-12-21
Corsøer, den 13de December. Jndkomne: Den 10de huj. Kongel. agende Post 3 Læs, EtatsRaad Flesborg og Søn og Major Moth, alle fra Slesvig, Regiments=Qvartermester Fugl og Broder fra Holsteen til Kiøbenhavn; den 11te Hr. Etats=Raad Wildenradt fra Jylland, og Kiøbmand Reinvold fra Hamborg, alle til Kiøbenhavn. Udgaaet: Den 10de huj. Skipper Andresen fra Kiøbenhavn til Holsteen; den 12te Jøderne Wulf og Goldskier til Hamborg, Skibs=Capitainer Schulz, Terkel og Moltke fra Kiøbenhavn til Holsteen; den 13de General=Adjutant Piper fra Skielskiør til Holsteen, Skibs=Capitainer Deutscher og Cornelius til Sylt, Skibs=Capitainer Carl Peters, Cornelms Vermogen, CordiNedesberg og Jan Christian Silouw, alle fra Kiøbenhavn til Hamborg.
Berlingske Tidende, 1781-12-21
Helsingøer, den 21de December. Den 17de huj. ankom fra Kiøbenhavn i stærk Storm en Brigantin af og til Norge fra Kiøbenhavn. Natten imellem den 12 de og 18de reen meget stærk Storm blev her forliist strax uden for Byen 1 Svensk Snovskib, som her i Sundet med flere Skibe laae til Ankers, og førtes af Capitain Wittestrøm af og til Stokholm destineret, kommende fra Alicante, ladet med Salt, som drev i Land fra 2de Ankere. Folkene saavelsom Takkelagen er bierget, men af Ladningen aldeles intet, eftersom Skibet strax blev fuldt af Vand og slaget i Stykker. Den 18de huj. gik det Kongel. Asiatiske Compagnies Skib, Princesse Charlotte Amalia, til Seyls, som føres af Capitain Kierulf, destineret til Tranqvebar i Ostindien og til Canton i China, tilligemed en Fregat for particulair Regning til Tranqvebar og Bengalen, 1 Brig, tilhørende Hr. Agent Budenhoff, til Amsterdam med Sukker og Ostindiske Vare, i Brigantin til Norge, alle fra Kiøbenhavn, 2 af og fra Riga til Frankerige, 1 Svensk til Gothenborg. J Sundet ligger aldeles ingen Skibe undtagen for contrair Vind det Kongel. Orlogsskib, Grønland, som i dette Aar har her ligget som Vagtskib men strax uden for Cronborg ligger endnu for contrair Vind de sidst ommeldte 2de Snosskibe, af og til Kiøbenhavn fra St. Croix og St. Thomas. Den 19de huj. udgik af Havnen i Svensk af Embden til Kiøbenhavn, for der at kolhales og revareres, 2 Fartøyer af og fra Rørvig med Magazin=Havre til Kiøbenhavn.